洪雲蒸

洪雲蒸，字化卿，號紫雲，湖廣長沙府攸縣人，軍籍，明朝政治人物。

生平
萬曆三十一年（1603年）癸卯科湖廣鄉試第十名舉人，萬曆三十八年（1610年）庚戌科會試九十名，第三甲第一百四十八名進士。都察院觀政。次年，授浙江紹興府諸暨縣知縣，因事降職。萬曆四十三年（1615年），補河南許州判官，次年陞四川梁山縣知縣，责授順天府昌平州學正。萬曆四十六年（1618年）陞國子監助教《萬曆三十八年庚戌科序齒錄》：治《易經》，年二十七歲中式萬曆三十八年庚戌科第三甲第一百四十八名進士。癸未十二月二十日生，行五，曾祖洪儒範；祖洪直，庠生；父洪命，庠生；母賀氏。具慶下，妻陳氏，繼妻謝氏；弟雲藎，子珪臣；璽臣；瑋臣；琦臣。由附生中式癸卯鄉試十名舉人，會試中式九十名。都察院觀政，辛亥授浙江紹興府諸暨知縣，癸丑察降，乙卯補河南許州判官，丙辰陞四川梁山縣知縣，□授順天府昌平州學正，戊午陞國子監助教。。累官廣西布政使司參政。遷福建參政。海盜劉香侵擾福建、廣東，總督熊文燦命雲蒸親自登船招撫劉香，被扣留。崇禎八年（1635年），鄭芝龍連廣東兵擊香，香脅雲蒸止兵，雲蒸大呼：我誓死報國，急擊勿失！於是遇害。諡烈愍。《明史·220卷》6734：洪雲蒸，長沙人，初官廣西參政，嘗搜淩秀餘黨，斬三十餘級，盡毀其巢。文燦乃令雲蒸與副使康承祖，參將夏之本張一傑入賊舟宣諭，俱被執。文燦懼罪，奏諸臣信賊自陷。給事中朱國棟劾之，詔貶秩，戴罪自效。八年，芝龍合廣東兵擊香於田尾遠洋。香脅雲蒸止兵，雲蒸大呼曰：「我矢死報國，急擊勿失。」遂遇害。香勢蹙，自焚溺死，承祖等脫還。賊黨千餘人詣浙江歸款，海盜盡平。《漢籍電子文獻資料庫·明人傳記資料索引》336：洪雲蒸，長沙人。初官廣西參政，嘗搜凌秀餘黨，斬三十餘級，盡毁其巢，遷福建參政。海盜劉香犯閩廣，總督熊文燦命雲蒸往賊舟議招撫，被執。崇禎八年鄭芝龍連廣東兵擊香，香脅雲蒸止兵，雲蒸大呼曰，我矢死報國，急擊勿失，遂遇害，謚烈愍。

著作
洪雲蒸等輯《劉徵君年譜》1卷，《劉聘君全集》12卷。

家族 
曾祖洪儒範；祖洪直，庠生；父洪命，庠生；母賀氏。具慶下。弟雲藎。子珪臣；璽臣；瑋臣；琦臣。

 参考资料 

|-

Category:攸縣人
Y
Category:明朝諸暨縣知縣
Category:明朝四川梁山縣知縣
Category:明朝廣州府知府
Category:明朝州儒學學正
Category:明朝國子監助教
Category:明朝許州判官
Category:明朝廣西布政使司參政
Category:明朝福建布政使司參政
Category:諡烈愍
Category:明朝都察院觀政
Category:軍籍進士